1998-ին հրատարակած «Հոգեւոր մեքենաների դարաշրջանը» եւ 2005-ին լույս տեսած «Սինգուլյարությունը մոտ է» աշխատություններում հեղինակը շարունակում է իր ապագայաբանական կանխատեսումները` ելնելով տեխնոլոգիաների զարգացման կոնկրետ օրինաչափություններից: Նույն թվականին է պատրաստվել նաեւ «Սինգուլյարությունը մոտ է. իրական պատմություն ապագայի մասին» վավերագրական ֆիլմը, որը մեծ ճանաչում բերեց հեղինակին արդեն ոչ միայն գիտական շրջանակներում: Իսկ 2009-ին լույս տեսած Կուրցվեյլի եւ բժշկության դոկտոր Թերրի Գրոսսմանի հեղինակած «Տրանսցենդ» «Transcend» աշխատությունը, արդեն դարձել է իսկական համաշխարհային բեսսելեր եւ արժանացել է բազմաթիվ դրական արձագանքների աշխարհի շատ հեղինակավոր պարբերականների կողմից: